Аиԥылара аушьҭыгатә тропа́рион, 1-тәи абжьы
Бгәырӷьала, лыԥхазмоу / Нцәадзыхшаз Аҭыԥҳа́: / избанзар Бара была игылеит / аиашара Амра – / Қьырса ҳ-Анцәа, / алашьцара зхатәоу зырлашо. / Угәырӷьала уаргьы, абы́рг иаша, / ҳаԥсқәа Ахақәиҭрарыҭаҩ / дызгәыдзыҳәҳәалаз, / [аԥсцәа рахьтә] агыларагьы ҳаназшьо.
Ацқьа цҳаражәҳәаҩцәа Пе́троси Па́улоси рытропа́рион (аушьҭыгатә), 4-тәи абжьы
Апостолцәа рыбжьара аԥхьатәи атәарҭаҳаракқәа нызкылои / адгьылзегьы (икуме́на) арҵаҩцәеи, / зегьы Зымпыҵаку (Деспотис) цҳаражәҳәара ҳзизыжәу (шәиҳәа), / адгьылзегьы (икуме́на) аҭынчра анаишьартә / [иаҳхоу] ҳаԥсқәа рызгьы – арыцҳашьара ду.
Ацқьа Иуана Аӡӡаахҩы иира аушьҭыгатә тропарион, 4-тәи абжьы
Қьырса иаара (паруси́а) / Аԥшҩи Аԥхьагылеи [уара], / ишақәнагоу убзырӡы аҳәара / ҳалымшозаргьы, / згәышьра́ла ухьыӡ ҳшьоит; / избанзар хьӡи-ԥшеи змоу, иԥшьоу уирала / ахшара дзауыз лыхшарадареи / аб иҿаҳареи / ԥыртлахеит, / Анцәа Иԥа ижьрагьы / адунеи (ко́змос) иахы́рҵәахеит.
Анцәаицәырҵра аушьҭыгатә тропарион, 1-тәи абжьы
Иордан / аӡы уӡаахраан, ҳ-Аҳ Ду, / илабҿабахеит Хаӡәк иеихырхәара: / избанзар Узхылҵыз ибжьы / шаҳаҭра ауит Уара узы, / бзиа ибаз Аԥа ҳәа ухьӡытәуа; / аҳәыҳә ԥшра змаз Аԥсгьы, / ишьақәнарӷәӷәон Аб иажәа еицакра шақәым. / Ицәырҵыз Қьырса Анцәа, / адунеигьы (ко́змос) зырлашаз, иумаз ахьӡ-аԥша!
Ацқьа Уасил Ду итропарион (аушьҭыгатә), 1-тәи абжьы
Адгьыл зегьы иахыҵәеит убжьы, / уажәа аднакылеит азы: / уи ала адогмақәа нцәақәнагала ишьақәурӷәӷәеит, / иҟоу зегьы рыԥсабара деилуркааит, / ауаа рҟазшьақәагьы урԥшӡеит. / Иаҳратәу [Уасил] аԥшьаҩы, / иԥшьоу ҳаб, / Қьырса Анцәа уҳазиҳәа / ирыцҳашьара ду ҳанаишьартә.
Аушьҭыгатә тропарион
Ашьхаҿы уҽеиҭаукит Қьырса Анцәа,
уҵаҩцәагьы улыԥха дурбеит, абара ахьынӡарылшоз.
Ҳаргьы, гәнаҳазмоу, иҳазкаԥхааит Улашара, наунагӡа иҟоу,
Нцәадзыхшаз лныҳәаԥхьыӡла;
Алашараҭаҩ, иумаз ахьӡ-аԥша!
Иаса Қьырса аԥсцәа рахьтә игылара амшныҳәа иазку атропарион.
5-тәи абжьы.
Қьырса дгылт аԥсцәа рахьтә,
аԥсрала аԥсра даӷрагылеит,
адамра иҭақәазгьы
аԥсҭазаара ранеишьеит.